Bellville | Tygerberg Stories
All posts in Bellville
Bellville – word ‘n Stad
1979 – Bellville word ‘n Stad
Môre, 7 September, presies 57 jaar nadat Bellville dorpsbestuur gekry het, word ons dorp ‘n stad – die eerste dorp in die Kaap wat sedert 1910 se Uniewording hierdie status bereik.
Bellville, met sy 80 000 gelukkige inwoners, het ‘n uitstekende ligging: dis baie naby aan die DF Malan-lughawe, terwyl die N1-snelweg, sowel as die spoorlyn, die dorp deurkruis.
Bellville is reeds baie goed gevestig as opvoedkundige, kulturele en nywer-heidsentrum. Die dorp se meer as 200 fabrieke produseer feitlik enigiets denkbaar.
Die poort na Kaapstad, soos Bellville reeds landswyd bekend staan, is pragtig geleë teen die hange van Tygerberg. Daar is skilderagtige uitsigte oor die Bolandse berge, sowel as Tafelberg, terwyl die dorp met ál die nodige geriewe spog, vanaf winkelsentra tot sportkomplekse en pragtige woonbuurte.
(Die Burger, 6 September 1979)
‘n Groot skare Bellvilliete het eergisteroggend by die Burgersentrum in Bellville bymekaargekom met die stadswordingsplegtigheid. Ek was ook daar – ‘n volle vyf jaar oud. (Tyger-Burger 10 September 1979)
Bellville – Woonareas
1929 – Boston Woonarea
In 1929 was dié dorpsgebied se oppervlakte besonder klein. Duminystraat was die een grens, met Tiende Laan aan die noordekant die ander grens. Die buurt het aan ‘n Amerikaanse firma behoort. Aanvanklik het die area aan Loevenstein behoort. Die stuk grond is in 2000 erwe opgesny. Die Amerikaanse eienaars het die dorpsgebied se toestande en ligging vreeslik probeer verkoop. Volgens hulle was die strate oortrek van die bome. Tog het hulle nie genoem dat daardie bome almal rooikrans en Port Jackson was nie. Blykbaar sou trems passasiers vanaf Voortrekkerweg na 18de Laan vervoer en was die see so te se reg by Voortrekkerweg!
Het julle geweet, die strate in Boston is vernoem na Amerikaanse presidente en stede: Washington, Lincoln, Cleveland, Salisbury, Gladstone en Boston.
1968 – Bellvilliete is boos oor beoogde Boston-hoofpad
Die plan om ‘n hoofpad deur Boston te bou, het gelei tot ‘n groot protesvergadering deur ontstoke Boston-huiseienaars gisteraand in die Bellville-burgersentrum. Sowat 75 huise sal platgeslaan moet word. Dit is huise ter waarde van R1 000 000. “Ons word uit Boston gegooi!” was ontstelde inwoners by die burgersentrum se reaksie.
Twaalfde Laan is die pad wat vergroot gaan word en gaan groot veranderinge ondergaan. Dit gaan in ‘n dubbelbaan-pad in albei rigtings omskep. Die stadsraad het besluit dat ál die erwe aan die onderkant (suid) van 12de Laan uitgekoop sal word, om plek te maak vir die dubbelpad en graseiland tussenin.
(Die Burger, 30 Mei 1968) Die dubbelpad is uiteindelik eers in 1985 gebou en heet tot vandag toe nog Frans Conradie-rylaan.
1954 – Welgemoed – Die Constantia van die Noorde
Tygerberg gaan volgende jaar ‘n splinternuwe woonarea kry. Dit sal Welgemoed heet en 830 erwe hê. Die voorspelling is dat daar uiteindelik sowat 3 300 inwoners in die nuwe buurt sal bly.
Daar is op dié naam besluit, aangesien die buurt op die plaas met dieselfde naam ontwikkel sal word. Die Welgemoed-plaas is vroeg in die 18de eeu deur W.A. van der Stel aan C. Laubscher oorhandig.
Die nuwe dorpsaanleg sal om en by 1.5 myl van Bellville se sakekern opgerig word. Die plotte is groter as normale Boston-erwe. Welgemoed-erwe is ongeveer 14 000 vierkante voet teenoor die 5 000 vierkante voet van Boston-erwe.
(Die Burger, 22 Desember 1954)
Bellville – Tyger Waterfront en die ontstaan van die steengroewe
etienne rossouw Bellville 2 Comments
Die Tyger Waterfont (Julie 2008). Ek het ‘n Cessna-172 vliegtuig vir die dag gehuur, die deur laat afhaal en lugfoto’s van die hele Kaapse Skiereiland geneem. Wat ‘n fantastiese ondervinding was dit nie!
Kom ons gaan terug in tyd en dan vertel ek julle van die steengroewe se geskiedenis, daar waar ondermeer, die Tyger Waterfront vandag gebou is.
Bellville – Stadion & Velodrome
1954 – Bellville’s Old Stadium in Voortrekker Road
The first hockey test match to be played on the Bellville Sports Ground took place last Saturday when the South African women’s team defeated England 2 – 1. Approximately 5 000 enthusiastic spectators arrived at the grounds. The ground appears to be a marvellous future venue for big Cape sporting events. (Cape Times, 21 August 1954)
Women playing hockey at the old Bellville Stadium on Voortrekker Road.
(Cape Times, 21 August 1954)
Bellville: Interessante Gebeurtenisse vanaf 1861
1861: Daar word besluit om ‘n dorpie by die twaalfde mylpaal op te rig en dit te vernoem na Charles Davidson Bell.
1862: Amptelike opening van die spoorlyn tussen Kaapstad en Stellenbosch.
1880: Bellville kry sy eerste fabriek – Van Riebeeck Mineral Water Company.
1900: ‘n Amerikaanse maatskappy, met belange in die Tygerbergse steengroef, koop “The Willows” van ene mnr. Duminy. Erwe word opgedeel en strate soos Lincoln, Broadway, asook verskeie lane word aangelê in die area vandag bekend as Boston.
1912: Die eerste motorhawe word opgerig deur ene mnr. Zeeman. Hy was die eerste persoon in Bellville wat mense geleer motorkarre bestuur het.
1926: Die eerste busdiens tussen Kaapstad en Bellville word ingestel.
1928: Bellville vier die koms van elektrisiteit met ‘n banket in die Bellville-hotel.
1940: Bellville word munisipale status toegeken.
1953: Die Bellvillese nywerheidsgebied word amptelik geopen in Bellville-Suid.
1955: Die nuwe rykmanswoonbuurt Welgemoed (“Skuldbult”) begin erwe verkoop.
1957: Bellville se Burgersentrum word ingewei. Meer as 800 gaste het die glansgeleentheid bygewoon.
1965: Bikini’s word amper by die Bellville-swembad verban.
1977: Die Unibell (Bellville-Suid) -fiasko – 15 000 onwettige plakkers moes padgee.
1979: Bellville word amptelik ‘n stad. Ek was daar as ‘n grootoog, vierjarige snotneussnuiter!
1985: Bellville se eerste super-inkopiesparadys, die Tygervallei-winkelsentrum, open sy deure.
1992: Die nuwe Bellville-atletiekstadion en buitelug fietsrybaan word ingewei.
1995: Die eerste MacDonald’s-eetplek open in Durbanweg, gepaardgaande met enorme verkeersopeenhopings.
1997: Die Bellville-fietsrystadion kry ‘n reuse-dak. Die struktuur staan bekend as die Bellville Velodrome.
1998: ‘n Bom ontplof in Bellville se onderdorp-area.
2000: ‘n Bom in Bellville gevind by die Keg and Swan-restaurant in Edwardstraat.
2011: Bellville is ‘n ongelooflike 150 jaar oud en mense vier fees in die strate.
Hier is ‘n paar van Bellville se fantastiese, slim burgemeesters wat Bellville van ‘n dorp in ‘n super-stad omskep het. Dankie, manne. Ons is trots op julle!
Come to Bellville and CY – deur Etienne Rossouw
Forget Durbanville, say Goodbye,
Come to beautiful Bellville and CY.
Die Bellville Poskantoor-toring is ver af ‘n baken,
wat uittoring deur digte mis wat lê soos wit laken.
Ál die cool clubs is in Edwardstraat,
vanaand gaan ons paartie tot lekker laat!
Teasers se dansers hou die manne jonk,
Hooters-waiters hou nie van my skedonk.
Los jou vervelige meisie sommer tuis,
daar is lekker girls by Ons Kombuis.
Die Stellenberg-mammas ry met duur SUV’s,
met meeste van hul kinders oorsee in OVC’s.
Welgedacht-kinders is meestal spoilt brats
En Bostenaars pronk as Tygervallei-mall rats.
Julle kry nuwe GTI’s op jul verjaardae,
terwyl ons almal op fietsies moet rondja!
Dankie tog Bright’s het alles en is oop op heilige Sondae,
wens net Bellville-swembad bly verdomp langer oop op alle dae.
Ek kry jou by Tygervallei vir games, pool en lekker tenpin,
ek staan al en wag met swaar, swart bal in hand gewapen.
Die oggendverkeer by Laerskool Kenridge maak my Satanies,
Gelukkig het Willowbridge vele vriendelike, stylvolle tannies.
Die Boston neighborhood watch, gepanser met knuppels en flits,
is deurnag op en wakker besig om inbrekers oor die kop te klits.
Bellville is internasionaal bekend vir sy altydgroen gholfbaan,
langs Laerskool Welgemoed, waar sekere slim kinders skool gaan.
Welgemoed-inwoners jaag te vinnig in Jip de Jager-rylaan,
wens die taxi’s in Durbanweg wil padgee uit die vinnige baan.
Frans Conradie het net te veel rooi verkeersligte,
ek’s bang vir Bellville-verkeersmanne met blou ligte.
Tienie Meyer is bekend vir laataand motorrenne,
dis meer opwindend as Durbanville se perderenne.
Lang, witrok Somaliërs neem Bellville middestad oor,
met Middestad Mall-sangomas wat jou gou goor toor.
Ál die one-ways in Boston maak my mal,
ek sweer ons almal kry nog ‘n hartaanval!
Bellville was nog altyd beter as Durbanville,
julle wil hier kom bly en ons wéét julle wil!
Sien jy die verligte Paaskruis bo-op Tygerberg?
Bergsig-komplekse het géén uitsig oor géén berg!
Peperduur woonkomplekse het byna geen parkering,
geldgierge ontwikkelaars noem dit egter verstedeliking.
Durbanville-bouers probeer weer meer waag,
deur eeue-oue bome summier af te saag!
Vermy gerus jul inkopies doen in Wellingtonweg,
want ons het wulpse los poppies in Voortrekkerweg.
Maar wag . . . nie alles in boring Bellville is só sleg . . .
Bellville het ‘n atletiekbaan, Velodrome, Tygervallei en ‘n kick-ass Waterfront.
Hier oefen ons karate saam met Hennie Bosman, ry fiets in die Velodrome saam met Chris Willemse, swem saam met Marianne Kriel en cheer vir die Stormers aan’t oefen by ons Bellville rugbyklub. Yeehah!
Kunstenaars skryf boeke en vele liedjies van Bellville,
want niks anders wil rym met die “ville” van Durbanville.
‘n Durbanville-inwoner bly maar eienaardig.
Ek bly eerder in my Bellvile, so merkwaardig.
So, come to Bellville and CY . . .
it’s even much better than Dubai!
– deur Etienne Rossouw, 2010
Bellville – Fenisiërs was dalk 600 v.C. al reeds in Bellville
Fenisiërs was dalk 600 v.C. in die Kaap
Dekades gelede het talle argeoloë in Pinelands na die oorblyfsels van ‘n Fenisiese skip gesoek. Daar is ‘n kans die Fenisiërs het voor Dias rondom die Kaap geseil, maar dit is nou nog nie geheel en al ‘n sekerheid nie.
Sedert die Britte die Kaap in 1806 beset het, was daar al sprake van ‘n Fenisiese skeepswrak van 600 v.C.
Volgens stories oor die eeue heen vertel, het mense vragte van die wrak se hout weggery omdat dit glo baie goeie brandhout was.
Jose Burman se boek The Unofficial History of the Cape vertel hieroor.